दलित-कला समकालीन कला आंदोलन के भाग रूप में चली भी, कुछ चित्रकारों ने आंचलिकता के नाम पर उसे संयोजित भी किया, लेकिन वह व्यापकता के साथ नहीं समेटी जा सकी। वह शौकिया या दिखावे के रूप में पास की झुग्गी-झोंपड़ियों में रहने वाले वे नागरिक जो हर वर्ष राजनीति की आग के शिकार होकर नए सिरे से फिर निर्माण में जुटते हैं और बस वे केवल घरौंदे की तरह बनते-बिगड़ते रहते हैं। उनके लिए पंचवर्षीय योजनाओं में प्रावधान तो होते हैं लेकिन कागजी शेर की तरह जिसे खानापूर्ति के बाद आंकड़ों के रूप में दर्शाया भर जाता है। यह संत्रास क्या चित्रफलकों में प्रतीकात्मक स्वरूप में चित्रित होने पर दलित चेतना को स्वर दिए जाने के लिए समुचित नहीं है?